Barrancabermeja

'S e baile mòr agus port na h-aibhne cudromach faisg air Girón ann an Santander,Riaghaltas na Roinne: Bailtean Coloimbia,Dùthchannan aig SMO   a th' ann am  Barrancabermeja.  Tha e suidhichte 136km air falbh bho Bhucaramanga, prìomh-bhaile na roinne, 75m os cionn ìre na mara. 'S e baile le gnàth-shìde theth a th' ann le teodhachd mu 29˚ thar cheann fad na bliadhna.Climate Data Cha deach am baile a stèidheachadh ach ann an 1922 ged a bha taigh neo dhà ann fiù' s ann an 1536. Tha e ainmeil air feadh na dùthcha air sàilleabh gu bheil gnothach na h-ola ann an Coloimbia stèidhichte an seo.

 Freumhan an Ainm 
'S e ainm fa leth Spàinntis a th'ann am Barrancabermeja. ‘S ann à dà fhacal ‘s a tha e: barranca (mòr-ghil) agus bermejo (ruadh).Real Academia de la Lengua Bheireadh sin A’ Mhòr-ghil Ruadh dhuinn sa Ghàidhlig.

 Sluagh a' bhaile 
Ged a tha  170,810 nan tàmh anns a' bhaile, chan eil ach  19,248 a' fuireach a-muigh anns na sgìrean dùthchasail am broinn crìochan a' bhaile.Figearan Oifis a' Chunntas-sluaigh Tha fearrann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Cololmbia Virtual Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. Taobh chinnidh, ' s e daoine geala a th'ann a' mhòr-chuid dhe na daoine ann an Barrancabermeja (is mòran dhuibh mestizos). ‘S e Tùsanaich a th’ann an 0.2% agus tha 16.3% dhe daoine le freumhan ann an Afraga.  ' S urrainn dhan 91.8% dhe na daoine ann an Barrancabermeja leughadh agus sgrìobhadh. A tuilleadh air sin, tha fòn aig an taigh aig 55.2% dhe na dachannan.Bileag fhiosrachaidh DANE

 Fèisean 
Thathar a’ cumail am iomadach seòrsa dhe fhèis ann an Barrancabermeja. Chithear fèilltean  caitligeach, leis gur e dùthaich le mòr-chuid chaitligeach a th’ann fhathast,Country Studies: Colombia  fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

 Eachdraidh 
Chunnaic daoine às an Roinn Eòrpa am baile, air an robh Latora neo Latocca, airson a' chiad turais air 12 an Dàmhair 1536. Chleachdadh na Spàinntich an t-àite seo airson tursan sgrùdaidh a dheànamh suas an abhainn.Colombia Turismo Ged a bha daoine a' fuireach ann fad nan linntean, 's e dìreach ann an 1922, aig toiseach toisichidh gnothach an Ola, nuair a dh'fhàs am baile na bh mhotha. Chan e rud gun trioblaid a bh' ann idir. Nuair a bha José Eustasio Rivera an lùib Comisean Sgrùdaidh nan Dùthchannan Cèin agus nan Colonaidhean ann an 1935 dh’fhoillsich e sreath dhe artigilean ann an Nuevo Tiempo de Bogotá, air an robh "Falsos postulados nacionales" (Gàidhlig: Beachd-bharailean-brèige Nàiseanta), anns an do dh’ fhàg e air iomadh daoine, an ceann-suidhe Pedro Nel Ospina Vásquez agus an t-seann mhinistear Esteban Jaramillo, nam measg, gu robh iad ri foill agus coirbeachd, a thaobh cùmhnantan na pìoba a bheireadh ola eadar Cartagena de Indias agus Barrancabermeja.*Beale-Silva, Eduardo. Horizonte humano: vida de José Eustasio Rivera. Colección Tierra firme. Edición 2. Editorial Fondo de Cultura Económica, 1986. ISBN 968162095X, 9789681620950

 Iomraidhean 



 Ceanglaichean A-mach 
An t-sìde ann an Barrancabermeja

Roinn-seòrsa:Bailtean
Roinn-seòrsa:Coloimbia